Anne Bonny

Anne Bonny – taxminan 1697-yilda tugʻilgan, 1720-yil 28-noyabrdan keyin gʻoyib boʻlganSimon, Ed, Return to Pirate Island, JSTOR Daily, August 4, 2021 with several references. Karib dengizida faoliyat yuritgan irlandiyalik qaroqchi va tarixdagi kam sonli ayol qaroqchilardan biri. Uning hayoti haqida maʼlum boʻlgan juda oz maʼlumotlar kapitan Charles Johnsonning 1724-yilda chop etilgan Qaroqchilarning umumiy tarixi kitobida yoritilgan.

Bonny taxminan 1700-yilda Irlandiyada tugʻiladi va 10 yoshida Londonga, keyin Karolina provinsiyasiga koʻchib oʻtadi. Taxminan 1718-yilda u dengizchi James Bonnyga turmushga chiqadi va uning familiyasini oladi. Ular Bagama orollaridagi Nassauga, qaroqchilar uchun qoʻriqxonaga koʻchib oʻtadi. Aynan oʻsha yerda u Calico Jack Rackham bilan uchrashib qoladi va ularning jamoasiga qoʻshilib, sheriklarga aylanadi. U 1720-yil oktyabr oyida Rackham va Mary Read bilan birga qoʻlga tushadi. Uchalasi ham oʻlimga hukm qilinadi, ammo Bonny bilan Read ikkalasi ham homilador boʻlgani uchun qatl kuni kechiktiriladi. Read 1721-yil aprel oyida qamoqning oʻzida isitmadan vafot etadi, lekin Bonny taqdiri nomaʼlumligicha qoladi.

 Hayoti 
Maʼlumotlarga koʻra, Bonny Irlandiyaning Kork okrugidagi Kinsalening Old Head shahrida tugʻilgan. U hizmatkor ayol Mary Brennan va Brennanning boshligʻi, advokat William Cormacning qizi. Cormacning xotini kasal boʻlib qolganida uni davolanishi uchun bir necha chaqirim uzoqlikdagi qaynonasinikiga yuborgan. Cormacning rafiqasi uzoqda boʻlganida, u Mary Brennan bilan ishqiy munosabatda boʻlgan va ulardan Anne ismli qiz tugʻilgan. Anne noqonuniy boʻlsa-da, Cormac uni qonuniy qizi sifatida tan olganLegendary Pirates The Life and Legacy of Anne Bonny . Charles River Editors, 2018. . Rasmiy maʼlumotlar va uning hayotiga oid ning koʻpchiligi Charles Jonhsonning Qaroqchilarning umumiy tarixi kitobidan olingan.

William Cormac oʻz xotining oilasidan uzoqlashish uchun Londonga koʻchib oʻtadi va u Annani oʻgʻil bolalar kabi kiyintirib, uni „Andy“ deb chaqira boshlaydi. Cormacning rafiqasi William oʻzining noqonuniy qizini qabul qilib, uni oʻgʻil bolalardek kiyintirib tarbiyalayotgani bilgach, unga nafaqa berishni toʻxtatadi. Shundan soʻng, Cormac Anna va uning onasi Mary Brennan bilan bilan birga, Karolina provinsiyasiga koʻchib oʻtadi. Bonnyning otasi Charles Town fuqarolariga qoʻshilib ketish uchun familiyasining asl „Mc“ faxrli qoʻshimchasidan voz kechadi. U Charlz Taun shahrida advokat boʻlib ishlashga harakat qiladi, ammo yaxshi natija koʻrsata olamaydi. Ammo, uning qonunlarni yaxshi bilishi hamda tovarlarni sotib olish va sotish qobiliyati tezda shaharcha orasida mashhur boʻladi va bu orqali shaxsiy plantatsiyasini ochadi. Mary Brennan Anne 12 yoshga toʻlganida vafot etadi.

da qayd etilishicha, Bonnyning sochlari qizil rangda boʻlgan. U ogʻir bosiq deb hisoblangan, ammo oʻtkir feʼl-atvorga ega boʻlgan. 13 yoshida hizmatkor qizni pichoq bilan yaralagan. U kambagʻal dengizchi boʻlgan James Bonny ismli qaroqchiga turmushga chiqqan. James qaynotasining mulkiga egalik qilishni maqsad qilgan, ammo Annening otasi uni rad etgan va qizini unga turmushga chiqishiga qarshilik koʻrsatgan. Oqibatda qizni uydan haydab yuborgan.

Bonny qasos olish maqsadida otasining plantatsiyasiga oʻt qoʻygani haqida hikoya mavjud boʻlib, ammo u hech qanday dalilga ega emas. 1714–1718-yillar ichida u James Bonny bilan ingliz qaroqchilari uchun qaroqchilar qoʻriqxonasi hisoblangan New Providence orolidagi Nassauga koʻchib oʻtgan. 1718-yilning yozida gubernator Woodes Rogers kelganidan soʻng, James Bonny gubernatorning habarchisi boʻlgani haqida maʼlumotlar berilgan. U gubernator Rogersga hududdagi qaroqchilar toʻgʻrisida maʼlumot berib turgan, oqibatda qaroqchilarning koʻpchiligi hibsga olingan. Anne erining gubernator Rogers uchun qilgan hizmatlarini maqullamagan.

 Qaroqchilik faoliyati 
right|thumb| Anne Bonny ekipajga oʻq uzmoqda. Allen & Ginter Cigarettes MET DP835030 uchun Ispaniyaning asosiy sahnasidagi qaroqchilar (N19)
Bagama orollarida boʻlganida, Bonny tavernalarda qaroqchilar bilan ishlab boshlaydi. U John „Calico Jack“ Rackham bilan tanishadi va u bilan uchrashib turadi. Rackham Jamesga Anne bilan ajrashishi uchun pul taklif qiladi. Ammo eri rad etadi va Rackhamni kaltaklab, unga tahdid qiladi. Anne va Rackham oroldan birga qochadi va Anneni ekipaj azoligiga oladi. Anne bir qancha vaqt kemada oʻzini erkak qiyofasida yashirib yuradi va homiladorligi aniq boʻlgungacha uning ayol ekanligini faqat Rackham va Mary Read biladi. Keyin Rackham uni Kubaga olib keladi va u yerda oʻgʻil farzand tugʻiladi. Shu bilan u James bilan qonuniy ajrashadi va Rackham bilan birga qaroqchilik hayotini davom ettiradi. Bonny, Rackham va Read William kemasini oʻgʻirlaydi va Nassau bandargohidan ochiq dengizga chiqib ketadi. Rackham va ikki ayol yangi ekipaj tuzadi. Ular bir qancha yillar Yamayka va uning atrofida qaroqchilik qiladi. Bonny erkaklar bilan bir safda janglarda ishtirok etadi. Gubernator Rogers The Boston News-Letterda nashr etilgan „Qidiruvdagi qaroqchilar“ roʻyxatida uning nomini ham tilga oladi.

Qaroqchilarga asir tushgan Dorothy Thomas Read va Bonnyni quidagicha tariflab oʻtadi: „Ular erkaklar kabi kiyinib, kurtkalar, uzun shimlar bilan birga boshlariga roʻmollar bogʻlashgan. Har biri qoʻlida porox va toʻpponcha tutgan edi. Ular (Dorothy Thomasni) oʻldirish uchun odamlarni laʼnatlab qasam ichdilar“.

 Qoʻlga olinishi 
1720-yil oktyabr oyida Rackham va uning qaroqchilari Yamayka gubernatori Nicholas Lawesning topshirigʻi boʻyicha Jonathan Barnet boshqarayotgan qoʻshin tomonidan hujumga uchraydi. Rackham qaroqchilari qattiq mast boʻlgani uchun yaxshi jang qilmaydi va qarshilik koʻrsata olmaydi. Ular qoʻlga olinadi va Yamaykaga olib ketiladi. U yerda gubernator Lawes tomonidan sud boʻlib oʻtib, qaroqchilar osishga hukm qilingan. Anne Bonny Yamaykada sud qilinayotganda, Yamaykadagi koʻplab zodagonlar Annening otasi haqida bilishgan va sud jarayoni Annening foydasiga hal boʻlishi kutilgan edi. Ammo uning ketish harakatlari vaziyatni ogʻirlashtirgan va qamoqda qolishiga sabab boʻlganLegendary Pirates The Life and Legacy of Anne Bonny . Charles River Editors, 2018. .

Read va Bonny ikkalasi ham homiladorlik sababi bilan rahm-shafqat soʻrab murojaat qilgan va sud bola tugʻilgunga qadar qatlni toʻxtatgan. Read qamoqxonaning oʻzida, ehtimol tugʻruq paytida ogʻir isitma tufayli vafot etgan. Yamaykadagi cherkov daftarida uning dafn etilgani roʻyxatida 1721-yil 28-aprelda vafot etgan „Meri Read, qaroqchi“ deb yozilgan.

 Vafoti 
Bonnyning ozod qilingani haqida hech qanday maʼlumotlar mavjud emas va bu borada tahminlarga asoslaniladi. Cherkov daftarida 1733-yil 29-dekabrda Yamaykaning shu shaharchasida sudlangan Anne Bonny dafn etilganligi haqida yozilgan. Charles Johnson 1724-yilda chop etilgan Eng mashhur qaroqchilarning oʻgʻirlanishi va qotilliklarining umumiy tarixi kitobida shunday deydi: „U qamoqxonada yotgan paytigacha ushlab turilgan va keyin bazan berilgan muhlatda ozodlikka chiqib turgan. Keyin nima boʻlganini biz ayta olmaymiz. Faqat shunisi aniqki, u qatl qilinmagan“.

 Ommaviy madaniyatda 

 Qaroqchilarning umumiy tarixi asarida Bonny haqida ham hayoliy ham qisman toʻgʻri maʼlumotlar keltirilgan.
 Bonny 2021-yilda Netflixning The Lost Pirate Kingdom hujjatli filmidagi bosh qahramon sifatida Mia Tomlinson tomonidan tasvirlangan.
 Jean Peters 1952-yilda ishlangan Anne of the Indies filmida Anne Bonny asosida personaj yaratadi. Film aynan biografik boʻlmasada, goʻzal qaroqchi malikalar gʻoyasini davom ettirishga hissa qoʻshgan.
 Bonny va Read obrazlarini Case Closed animatsion filmida Detektiv Konan: Deep Azure rolida Jolly Roger tasvirlangan.
 Bonny Starz kanali seriyasining Black Sails filmi bosh qahramoni hisoblanib, uni Clara Paget ijro etgan.
 Read (Cara Roberts) Black Sails filmining oxirgi qismida oʻzini Mark Read nomi bilan Bonnyga tanishtiradi.
 Bonny Baja brigadasining „The ballada of Mary Read and Anne Bonny“ qoʻshigʻida tasvirlangan.
 Bonny va Mary Read haqida Charlie Kaufmanning 2020-yilgi Antkind romanida yozilgan.
 Anne Bonny The Abrafaxe – Under The Black Flagnemis animatsion filmida bosh qahramonlardan biri sifatida ijro etilgan.
 1948-yilda suratga olingan The Spanish Main filmi toʻqima hikoyasi Ann Bonny obrazini asos qilgan.
 Bonny Diana Quick tomonidan 1978-yilda Londondagi Aldwych teatrida, Steve Gooch ijro etgan rolda The Women-Pirates Anne Bonney and Mary Read filmida RSC tomonidan tasvirlangan.
 Bonny 2018 yilgi „Anne Bonny“ singli va Karlienening „The Legend of Anne Bonny“ albomi mavzusidir.
 Anne Bonny, John Rackham va Mary Read birga AMA teatri Buccaneers spektaklida sahnalashtirilgan va uni Annie Albici ijro etgan.
 Minnie Driver Our Flag Means Death filmining ikkinchi mavsumida Anne Bonny rolini ijro etadi.

 Haykali 
2020-yilda Londondagi Wapping shahrida Execution Dockda Bonny va Read haykali oʻrnatildi. Keyinchalik, haykalni Devon janubidagi Burgh oroliga koʻchirish rejalashtirilgan.

 
Veb-saytlar

 "Ann Bonni ", Encyclopædia Britannica Online
 „Fakt va fantastika“, gazeta maqolasi
 „Karib dengizi qaroqchisi Anne Bonnyning haqiqiy va yolgʻon hikoyalari“, gazeta maqolasi
Turkum:1697-yilda tugʻilganlar
Turkum:Janubiy Karolina mashhurlari
Turkum:Irlandiyalik qaroqchilar
Turkum:XVIII amerikalik ayollar
Turkum:XVIII asr Irlandiya aholisi
Turkum:XVIII asr qaroqchilari
Turkum:Qaroqchilik